title: جهة ݣلميم واد نون
text: جهة ݣلميم واد نون (بلأمازيغية: ⵜⴰⵙⴳⴰ ⵏ ⴳⵓⵍⵎⵉⵎ ⴰⵙⵉⴼ ⵏ ⵏⵓⵏ، بالفرانساوية: Guelmim-Oued Noun) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فشمال لأقاليم لجانوبية ديال البلاد، و لعاصيمة ديالها هي ݣلميم، و مابين لمدون اللي كاينين فلجيهة: سيدي إيفني وطان طان وأسا-الزاݣ ولخصاص وبويزاكارن. عدد السكان على حساب لإحصاء اللي تدار فـ2014 وصل فهاد لجيهة لـ433,755. لميساحة ديال لجيهة هي 46,108 كم².